**Poplatok za kurz: 30 €, invalidní dôchodcovia a dôchodcovia nad 65 rokov:25 €**

Názov: **Jazykové mýty a fakty**

Fakulta: pedagogická

Miesto konania: Adalbertinum Hollého ul.8, Trnava, miestnosť bude určená dodatočne

Predpokladaný čas výučby: **pondelok 14:30 do 17:00** (predbežne napr. 9. 2. 2026, 23. 2. 2026, 9. 3. 2026) , **Letný semester**

Rozsah vzdelávacieho programu: prednášky a pracovné semináre

Semestrálny vzdelávací program: 9 vyučovacích hodín (po 45 minút) v letnom semestri 2026, z toho 6 prednášok a 3 praktické semináre

Minimálny počet študujúcich: 12

Maximálny počet študujúcich: 20

Cieľ vzdelávania: Študenti zvládnu porovnávať a v dôsledku vlastného preverenia faktov vo vybraných kriticky posúdených odborných či iných dôveryhodných dostupných zdrojoch aj prehodnocovať niektoré doteraz naučené a všeobecne prijímané jazykové a v istom zmysle aj dejinné stereotypy a mýty, ktoré sa v nemalej miere dodnes unilaterálne vyučujú aj v školách.

**Zoznam prednášok/cvičení**

1. Mýty a fakty o pôvode Slovákov a slovenčiny

2. Mýty a fakty o Veľkej Morave a pôvode staroslovienskeho jazyka + práca s textami ‒ kritické posúdenie, interpretácia a prezentácia

3. Pracovný seminár

4. Mýty a fakty o pôvode iných národov a jazykov (napr. Rukopis královodvorský, Slovo o pluku Igorovom, Ossianove spevy)

5. Mýty a fakty o postavení Slovákov a slovenčiny v Uhorsku + kritické posúdenie, interpretácia a prezentácia

6. Pracovný seminár

7. Mýty a fakty o spisovnom jazyku a kontroverzných slovenských historických postavách

8. Mýty a fakty o súčasnej slovenčine a iných jazykoch + kritické posúdenie, interpretácia a prezentácia

9. Pracovný seminár

Vyučujúci/lektor: doc. PaedDr. Andrej Závodný, PhD.